# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum:27.1.2022

## Z A P I S N I K

**24. redne seje Občinskega sveta Občine Prevalje, ki je bila dne 27. januarja 2022, ob 17. uri, v Veliki dvorani Družbenega doma na Prevaljah, Trg 2a, Prevalje.**

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika Občinskega sveta Občine Prevalje (Uradno glasilo slovenskih občin, št. 1/16, 48/16, 5/2018 in 48/2019) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
			2. Potrditev dnevnega reda 24. redne seje.
			3. Pregled in potrditev zapisnika 23. redne seje.
			4. Predlog Odloka o proračunu Občine Prevalje za leto 2022 – v skladu z 96. členom poslovnika Občinskega sveta Občine Prevalje.
			5. Dokument identifikacije investicijskega projekta (DIIP) in Investicijski program (IP) za projekt »Sanacija zemeljskih plazov na cesti LC 350341, cesta Kralov križ – Polhov križ – Spodnja Jamnica«.
			6. Dokument identifikacije investicijskega projekta (DIIP) in Investicijski program (IP) za projekt »Plazovi na LC 350351 Žagarjev mlin – Kot – Leše, II. faza«.
			7. Dokument identifikacije investicijskega projekta (DIIP) za projekt »Plazovi na LC 350361 cesta Štopar – Šentanel, faza III.«.
			8. Dokument identifikacije investicijskega projekta (DIIP) za projekt »Vodooskrba v občini Prevalje«.
			9. Dokument identifikacije investicijskega projekta (DIIP) za projekt »Kanalizacija v aglomeraciji Leše«.
			10. Predlog Programa oskrbe s pitno vodo za obdobje 2022-2025 za občino Prevalje.
			11. Letni program športa Občine Prevalje za leto 2022.
			12. Izvedbeni načrt kulture Občine Prevalje za leto 2022.
			13. Odpisi osnovnih sredstev in drobnega inventarja na dan 30.11.2021.
			14. Predlog Sklepa o določitvi višine finančnih sredstev za delo svetniških skupin in samostojnih svetnikov za leto 2022.
			15. Premoženjskopravne zadeve:
				1. Predlog Sklepa o soglasju k sklepanju pravnih poslov izven načrtov ravnanja z nepremičnim premoženjem za leto 2022.
				2. Poročilo o ravnanju z nepremičninami izven načrtov ravnanja z nepremičnim premoženjem v Občini Prevalje za leto 2021.
			16. Pobude in vprašanja.
			17. Razno.

Seje so se udeležili člani občinskega sveta:

1. Rafael ŠKUFCA,
2. Bernard PAČNIK,
3. mag. Martina RIBIČ,
4. Mojca ŠUŠEL,
5. Andrej STERMEC,
6. Ivan BACKOVIĆ,
7. Stašo LODRANT,
8. Tatjana LADINEK,
9. Bogdan PUPAVAC,
10. Aleksander RISTIČ,
11. Maks PUČELJ,
12. Boštjan GORENŠEK,
13. Zdravko FAJMUT,
14. Matej PEČNIK,
15. David KAVTIČNIK.

Opravičeno odsotni:

1. Štefan PERŠAK,
2. Aleksandra Saša HORVAT.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Veronika ŠART, občinska uprava,
4. Marjetica TASIČ BUKOVEC, direktorica JKP Log, d.o.o., k točki 8.

Novinarji:

1. Alojz JAZBEC, Televizija Uršlja,
2. Zdravko KUČEJ, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 15 občinskih svetnikov.

**Občinski svet Občine Prevalje ugotovi, da je 24. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 24. REDNE SEJE**

Župan predlaga umik 9. točke z dnevnega reda. Pove, da bo jutri, v petek, 28.1.2022, sklicana dopisna seja. Glasovanje bo potekalo do ponedeljka, dne 31.1.2022 zaradi nujnosti prijave na razpis. Gradivo, ki bo poslano, bo zajemalo DIIP za projekt »Kanalizacija v aglomeraciji Leše«, IP in PIZ za projekt »Vodooskrba v občini Prevalje« ter DIIP za projekt »Energetska sanacija Družbenega doma«.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za, 0 proti, je bil sprejet naslednji

**DNEVNI RED:**

1. Ugotovitev sklepčnosti.
2. Potrditev dnevnega reda 24. redne seje.
3. Pregled in potrditev zapisnika 23. redne seje.
4. Predlog Odloka o proračunu Občine Prevalje za leto 2022 – v skladu z 96. členom poslovnika Občinskega sveta Občine Prevalje.
5. Dokument identifikacije investicijskega projekta (DIIP) in Investicijski program (IP) za projekt »Sanacija zemeljskih plazov na cesti LC 350341, cesta Kralov križ – Polhov križ – Spodnja Jamnica«.
6. Dokument identifikacije investicijskega projekta (DIIP) in Investicijski program (IP) za projekt »Plazovi na LC 350351 Žagarjev mlin – Kot – Leše, II. faza«.
7. Dokument identifikacije investicijskega projekta (DIIP) za projekt »Plazovi na LC 350361 cesta Štopar – Šentanel, faza III.«.
8. Dokument identifikacije investicijskega projekta (DIIP) za projekt »Vodooskrba v občini Prevalje«.
9. Predlog Programa oskrbe s pitno vodo za obdobje 2022-2025 za občino Prevalje.
10. Letni program športa Občine Prevalje za leto 2022.
11. Izvedbeni načrt kulture Občine Prevalje za leto 2022.
12. Odpisi osnovnih sredstev in drobnega inventarja na dan 30.11.2021.
13. Predlog Sklepa o določitvi višine finančnih sredstev za delo svetniških skupin in samostojnih svetnikov za leto 2022.
14. Premoženjskopravne zadeve:
15. Predlog Sklepa o soglasju k sklepanju pravnih poslov izven načrtov ravnanja z nepremičnim premoženjem za leto 2022.
16. Poročilo o ravnanju z nepremičninami izven načrtov ravnanja z nepremičnim premoženjem v Občini Prevalje za leto 2021.
17. Pobude in vprašanja.
18. Razno.

***K tč. 3***

**Pregled in potrditev zapisnika 23. redne sejE**

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet naslednji sklep:

**SKLEP:**

**Občinski svet Občine Prevalje sprejme Zapisnik 23. redne seje Občinskega sveta Občine Prevalje.**

***K tč. 4***

**Predlog ODLOKA O PRORAČUNU OBČINE PREVALJE ZA LETO 2022 – V SKLADU Z 96. ČLENOM POSLOVNIKA oBČINSKEGA SVETA OBČINE PREVALJE**

Uvodno obrazložitev poda Veronika Šart, ki pove, da je javna razprava predloga proračuna za Občino Prevalje za leto 2022, trajala do petka 7.1.2022. Na podlagi 96.člena Poslovnika občinskega sveta Občine Prevalje se je pripravil Dopolnjen predlog proračuna Občine Prevalje za leto 2022. Upoštevala so se izhodišča, nadaljevanje že začetih projektov v letu 2021 in nadaljevanje v letu 2022. Gre za sanacijo plazov: Kot-Leše; Štopar-Šentanel I. in II. faza; dokončanje projekta Odvajanje in čiščenje odpadne vode v porečju reke Meže; nadaljevanje investicijsko vzdrževalnih del na OŠ Prevalje. V NRP so se dodali naslednji nove projekti: MPIK1-Holmec in Projekt Poljana, ki v letu 2022 nimata finančnih posledic; Vodooskrba v Občini Prevalje; Kanalizacija v aglomeraciji Leše ter Energetska prenova stavbe Družbeni dom.

Dopolnjen predlog proračuna za leto 2022 je sestavljen iz splošnega in posebnega dela proračuna. Oba dela imata štiri stolpce. 1. stolpec ZR2020 (Zaključni račun za leto 2020), drugi stolpec OP122021 (Ocenjena realizacija za leto 2021) tretji stolpec PPR2022 (Predlog proračuna za leto 2022) in četrti stolpec DPP2022 (Dopolnjen predlog proračuna za leto 2022).

Skupni prihodki so se v Dopolnjenem predlogu proračuna Občine Prevalje za leto 2022 zmanjšali za 232.600 EUR. Razlika je nastala pri prihodkih iz državnega proračuna za investicije in prihodki iz državnega proračuna Evropske unije iz strukturnih skladov pri črpanju sredstev na projektu Odvajanje in čiščenje odpadne vode v porečju Meže in uskladitve med konti. Pri 10. in 11. Zahtevku za oddajo na Ministrstvo za okolje in prostor, gre za situacije iz leta 2021. V 10. zahtevku so zajete situacije maj, junij, julij in avgust 2021 za kanalizacijski sistem, situacija za avgust in september 2021 za čistilno napravo in so že bile plačane v letu 2021. V 11. zahtevku gre za situacijo september 2021 in je že bila plačana do 31.12.2021. Projekt Koroški plezalni center in park Jezero sta časovno usklajena s potrjenim IP in se spreminja dinamika izvajanja. Donatorska sredstva so planirana 1.029.471 EUR v letu 2022 in 970.529 EUR v letu 2023.

Župan doda, da je projekt čistilna naprava zaključen in v poskusnem obratovanju. Urana otvoritev naj bi bila spomladi. Dela pri TRO-ju so v zaključni fazi. Manjka samo še eno črpališče v Spodnjem kraju in navezava na odsek fekalne kanalizacije. Pri aglomeraciji Leše se bo ulica pod igriščem in območje okrog šole priključilo na čistilno napravo. Ostale manjše stvari, ki so se še predvidevale, pa se bodo uredile kasneje, ko se bodo pridobila evropska sredstva, ker to spada v aglomeracijo nad 2.000 PPE. Pri vodooskrbi gre za kompletno reševanje območja Leš, Brinjeve gore z Rožejevim naseljem, vodohran Dobrnik in nov vodni vir Šentanel. Sofinanciranje za ta projekt je 1.000.000 EUR, ostalo so lastna sredstva. Hkrati se prijavlja tudi sanacija Družbenega doma (prezračevanje, streha, knjižnica, fasada, stopnišča). Delalo se bo po fazah in naj bi se uredilo v dveh letih. Prijavljajo se tudi sanacije plazov: Kot – Leše, faza II. (dve letni projekt), Leše od Rožančevega naselja do ulice pod igriščem v letu 2023, Kralov križ- Polhov križ- Spodnja Jamnica (brez mostu), Štopar – Šentanel, faza III. (524.000 EUR), Zagrad III…. Pripravlja se Park Jezero. Idejne zasnove so pripravljene in bodo dane na vpogled za ideje. Nadaljuje se sanacija elektroinštalacij v OŠ in nekaj manjših projektov. Proračun je investicijsko naravnan. Tudi za cesto Spar – Petrol je predvidenih 800.000 EUR.

Predsednik Odbora za proračun in finance Stašo Lodrant pove, da se je Odbor za proračun in finance seznanil s Predlogom Odloka o Proračunu Občine Prevalje za leto 2022 – v skladu z 96. členom poslovnika Občinskega sveta Občine Prevalje ter ga podaja Občinskemu svetu Občine Prevalje v obravnavo in sprejem.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja Občine Prevalje seznanil s Predlogom proračuna Občine Prevalje za leto 2022 in ga predlaga občinskemu svetu v obravnavo in sprejem.

Podžupan Boštjan Gorenšek pove, da je Odbor za družbene dejavnosti obravnaval predlog Odloka o proračunu Občine Prevalje za leto 2022 v javni razpravi in ga sprejme in predlaga občinskemu svetu v obravnavo in sprejem.

Predsednica Odbora za gospodarske dejavnosti Martina Ribič pove, da je Odbor za gospodarske dejavnosti obravnaval predlog Odloka o proračunu Občine Prevalje za leto 2022 v javni razpravi in ga potrjuje in predlaga Občinskemu svetu Občine Prevalje v obravnavo in sprejem.

Predsednik Komisije za statut in pravna vprašanja Aleksander Ristič pove, da je Komisija za statut in pravna vprašanja obravnavala predlog Odloka o proračunu Občine Prevalje za leto 2022, in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

V razpravi so sodelovali Bernard Pačnik, Zdravko Fajmut in Matej Pečnik.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet Občine Prevalje sprejme Odlok o proračunu Občine Prevalje za leto 2022.**

***K tč. 5***

**Dokument identifikacije investicijskega projekta (DIIP) in Investicijski program (IP) za projekt »Sanacija zemeljskih plazov na cesti LC 350341, cesta Kralov križ – Polhov križ – Spodnja Jamnica«**

Uvodno obrazložitev poda Danilo Vute, ki pove, da je pogoj, da občina pridobi sofinancerska sredstva, potrditev investicijskih dokumentacij. Dolžina sanacije odseka lokalne ceste je 1.150 m. Cesta se bo sanirala v okviru obstoječih gabaritov, z manjšimi razširitvami v ozkih ovinkih. Ocenjena vrednost je 601.000 EUR, strošek občine je DDV torej 108.000, delež MOP-a pa znaša 80 %. Projekt je dvoleten, tako so razdeljena tudi sredstva v proračunu.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja Občine Prevalje seznanil z noveliranim Dokumentom identifikacije investicijskega dokumenta – DIIP "Sanacija zemeljskih plazov na cesti LC 350341, cesta Kralov križ – Polhov križ – Spodnja Jamnica« in ga predlaga občinskemu svetu v obravnavo in sprejem.

Odbor za komunalne zadeve in varstvo okolja Občine Prevalje se je seznanil z noveliranim Investicijskim programom – IP "Sanacija zemeljskih plazov na cesti LC 350341, cesta Kralov križ – Polhov križ – Spodnja Jamnica« in ga predlaga občinskemu svetu v obravnavo in sprejem z naslednjimi spremembami:

- na str. 5 se popravi mesec pričetka izvajanja GOI del, pravilno popravek je oktober 2022,

- na str. 10 se v podnaslovu črta navedba »za fazo II.«,

- na str. 22 se v 2. odstavku črtajo vzdrževalna dela,

- na str. 25 se v naslovu črta navedba »za fazo II.«.

Odbor predlaga, da občinski svet pooblasti župana za morebitne kasnejše popravke in dopolnitve obeh dokumentov, ki bi jih narekovale zahteve prijave za nepovratna sredstva.

Predsednik Odbora za proračun in finance Stašo Lodrant pove, da se je Odbor za proračun in finance seznanil z Dokumentom identifikacije investicijskega dokumenta – DIIP in Investicijskim programom - IP za projekt »Sanacija zemeljskih plazov na cesti LC 350341, cesta Kralov križ-Polhov križ-Spodnja Jamnica » ter ju potrjuje in predlaga Občinskemu svetu Občine Prevalje v obravnavo in sprejem.

Odbor predlaga, da Občinski svet Občine Prevalje pooblasti župana za morebitne kasnejše popravke in dopolnitve obeh dokumentov, ki bi jih narekovale zahteve prijave za nepovratna sredstva.

Župan poda točko v razpravo.

V razpravi je sodeloval Andrej Stermec.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet sprejme Dokument identifikacije investicijskega dokumenta – DIIP "Sanacija zemeljskih plazov na cesti LC 350341, cesta Kralov križ – Polhov križ – Spodnja Jamnica«.**

**Občinski svet sprejme Investicijski program – IP "Sanacija zemeljskih plazov na cesti LC 350341, cesta Kralov križ – Polhov križ – Spodnja Jamnica«**

**Občinski svet pooblašča župana za morebitne kasnejše popravke in dopolnitve obeh dokumentov, ki bi jih narekovale zahteve prijave za nepovratna sredstva.**

***K tč. 6***

**Dokument identifikacije investicijskega projekta (DIIP) in Investicijski program (IP) za projekt »Plazovi na LC 350351 Žagarjev mlin – Kot – Leše, II. faza«**

Uvodno obrazložitev poda Danilo Vute, ki pove, da projekt predvideva sanacijo plazov, nestabilnega terena in ureditev odvodnjavanja. Dolžina trase je 1780 m. Celotna vrednost znaša 1.400.000 EUR, DDV v višini 253.000 EUR, delež sofinanciranja je enak kot pri drugih projektih, malo nad 80 %. Projekt je dvoleten.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja Občine Prevalje seznanil z noveliranim Dokumentom identifikacije investicijskega dokumenta – DIIP "Plazovi na LC 350351, cesta Žagarjev mlin – Kot – Leše, II. faza" in ga predlaga občinskemu svetu v obravnavo in sprejem.

Odbor za komunalne zadeve in varstvo okolja Občine Prevalje se je seznanil z noveliranim Investicijskim program – IP "Plazovi na LC 350351, cesta Žagarjev mlin – Kot – Leše, II. faza" in ga podaja občinskemu svetu v obravnavo in sprejem

Odbor predlaga, da občinski svet pooblasti župana za morebitne kasnejše popravke in dopolnitve obeh dokumentov, ki bi jih narekovale zahteve prijave za nepovratna sredstva.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje seznanil z Dokumentom identifikacije investicijskega projekta – DIIP in Investicijskim programom - IP za projekt »Plazovi na LC 350351, Žagarjev mlin-Kot-Leše, II. faza« ter ju potrjuje in predlaga Občinskemu svetu Občine Prevalje v obravnavo in sprejem.

Odbor predlaga, da Občinski svet Občine Prevalje pooblasti župana za morebitne kasnejše popravke in dopolnitve obeh dokumentov, ki bi jih narekovale zahteve prijave za nepovratna sredstva.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti so bili sprejeti naslednji sklepi:

**SKLEP:**

**Občinski svet sprejme Dokument identifikacije investicijskega dokumenta – DIIP " Plazovi na LC 350351 Žagarjev mlin – Kot – Leše, II. faza".**

**Občinski svet sprejme Investicijski program – IP " Plazovi na LC 350351 Žagarjev mlin – Kot – Leše, II. faza".**

**Občinski svet pooblašča župana za morebitne kasnejše popravke in dopolnitve obeh dokumentov, ki bi jih narekovale zahteve prijave za nepovratna sredstva.**

***K tč. 7***

**Dokument identifikacije investicijskega projekta (DIIP) za projekt »Plazovi na LC 350361 cesta Štopar – Šentanel, faza III.«**

Uvodno obrazložitev poda Danilo Vute, ki pove, da je dolžina dober km, od odcepa kjer se je sedaj končalo, torej v Jamnici ter do odcepa za Lužnika. Vrednost projekta je 524.000 EUR, 94.000 je DDV, ki je strošek občine. Sofinanciranje v višini 82 %. Projekt je enoleten.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja Občine Prevalje seznanil z noveliranim Dokument identifikacije investicijskega projekta (DIIP) za projekt »Plazovi na LC 350361 cesta Štopar – Šentanel, faza III.« in ga predlaga občinskemu svetu v obravnavo in sprejem.

Odbor predlaga, da občinski svet pooblasti župana za morebitne kasnejše popravke in dopolnitve dokumenta DIIP, ki bi jih narekovale zahteve prijave za nepovratna sredstva.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje seznanil z Dokumentom identifikacije investicijskega dokumenta - DIIP za projekt »Plazovi na LC 350361, cesta Štopar-Šentanel, faza III« ter ga potrjuje in predlaga Občinskemu svetu Občine Prevalje v obravnavo in sprejem.

Odbor predlaga, da Občinski svet Občine Prevalje pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Rafael Škufca zapusti sejo ob 17.40.

Župan poda točko v razpravo.

V razpravi je sodeloval Andrej Stermec.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:**

**Občinski svet sprejme Dokument identifikacije investicijskega dokumenta – DIIP "Plazovi na cesti LC 350361, cesta Štopar – Šentanel, faza III«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

***K tč. 8***

**Dokument identifikacije investicijskega projekta (DIIP) za projekt »Vodooskrba v občini Prevalje«**

Uvodno obrazložitev poda Danilo Vute, ki pove, da se kandidira za ukrep Ministrstva za okolje in prostor »Zeleni prehod – čisto in varno okolje«. Zajeti so štirje sklopi: izgradnja vodovoda Stražišče, II. faza, izgradnja vodohrana Sirk na Lešah, vključno z napajanjem, izgradnja vodovoda Šentanel z zagotovitvijo dodatnega vodnega vira Kozul in izgradnja vodohrana Dobrnik. Ocenjena vrednost projekta je malo manj kot 2.700.000 EUR. Maksimalna višina dodeljenih sredstev s strani ministrstva znaša 1.000.000 EUR.

Župan doda, da so pogoji sofinanciranja do 50 %, torej maksimalna vrednost je 1.000.000 EUR, minimalna pa 10.000 EUR.

Rafael Škufca se vrne na sejo ob 17.43.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja Občine Prevalje seznanil z Dokumentom identifikacije investicijskega projekta (DIIP) za projekt »Vodooskrba v občini Prevalje«in ga predlaga občinskemu svetu v obravnavo in sprejem.

Odbor predlaga, da občinski svet pooblasti župana za morebitne kasnejše popravke in dopolnitve dokumenta DIIP, ki bi jih narekovale zahteve prijave za nepovratna sredstva.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje seznanil z Dokumentom identifikacije investicijskega projekta – DIIP za projekt »Vodooskrba v občini Prevalje ter ga potrjuje in predlaga Občinskemu svetu Občine Prevalje v obravnavo in sprejem.

Odbor predlaga, da Občinski svet Občine Prevalje pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Župan poda točko v razpravo.

V razpravi je sodeloval Bogdan Pupavac.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP:**

**Občinski svet sprejme Dokument identifikacije investicijskega dokumenta – DIIP "Vodooskrba v Občini Prevalje«.**

**Občinski svet pooblašča župana za morebitne kasnejše popravke in dopolnitve dokumenta DIIP, ki bi jih narekovale zahteve prijave za nepovratna sredstva.**

***K tč. 9***

**Predlog Programa oskrbe s pitno vodo za obdobje 2022-2025 za občino Prevalje**

Uvodno obrazložitev poda Marjetica Tasič Bukovec, ki pove, da so v skladu z navodili Ministrstva za okolje in prostor, pripravili program oskrbe s pitno vodo v letih 2022 do 2025. V programu je zapisano kdo izvaja vodooskrbo, področje izvajanja, območja aglomeracij, načini izvajanja, vodne pravice, vodni viri, nekatere analize pitne vode, cene vodooskrbe, ukrepi, ki govorijo o zagotavljanju varne vodooskrbe, načini obveščanja ljudi in drugo.

Sejo zapusti Marija Šušel, ob 17.46.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja Občine Prevalje seznanil s Programom oskrbe s pitno vodo za obdobje 2022-2025, ki ga je izdelalo podjetje JKP Log, d.o.o.in ga predlaga Občinskemu svetu v obravnavo in potrditev.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje seznanil z Dokumentom identifikacije investicijskega projekta – DIIP za projekt »Obnova 1., 2. in 3. ulice Pod gonjami, faza III: Obnova 3. ulice JP 851 741« ter ga potrjuje in predlaga Občinskemu svetu Občine Prevalje v obravnavo in sprejem.

Odbor predlaga, da Občinski svet Občine Prevalje pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:**

**Občinski svet Občine Prevalje potrjuje Program oskrbe s pitno vodo za obdobje 2022-2025, ki ga je izdelalo podjetje JKP Log, d.o.o.**

***K tč. 10***

**Letni program športa Občine Prevalje za leto 2022**

Uvodno obrazložitev poda Boštjan Gorenšek, ki pove, da je program športa pripravljen na podlagi Zakona o športu in občinskega odloka ter skladno z uskladitvami nacionalnega programa športa. Poleg sprejetega odloka in proračuna občine, program predstavlja podlago za realizacijo proračunskih postavk na področju športa v letu 2022. V letnem programu športa so opredeljeni programi, ki se financirajo iz proračuna ter višina sredstev, ki so za ta namen pripravljena v proračunu. Vrednost programa je 158.623,96 EUR in je enaka kot leta 2020. V letu 2021 je bilo višje zaradi loto dobitka. Letni program je že potrdila Komisija za šport.

Na sejo se ob 17.48 vrne Marija Šušel, sejo zapusti Andrej Stermec.

Podžupan Boštjan Gorenšek pove, da je Odbor za družbene dejavnosti obravnaval predlog Letnega programa športa Občine Prevalje za leto 2022 in ga sprejme in predlaga občinskemu svetu v obravnavo in sprejem.

Župan poda točko v razpravo.

V razpravi je sodeloval David Kavtičnik.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:**

**Občinski svet Občine Prevalje sprejme Letni program športa Občine Prevalje za leto 2022.**

***K tč. 11***

**Izvedbeni načrt kulture Občine Prevalje za leto 2022**

Uvodno obrazložitev poda Boštjan Gorenšek, ki pove, da je izvedbeni načrt podlaga za objavo javnih razpisov in sofinanciranje programov in projektov v letu 2022, za društva, ki na območju občine izvajajo te programe. Največja obveznost programa, ki je skladna z zakonodajo občine Prevalje, je zagotavljanje javne kulturne dobrine v obliki javnih služb (Koroška osrednja knjižnica, Koroški pokrajinski muzej, Koroška galerija likovnih umetnosti ter Javni sklad). Vrednost celotnega načrta znaša 322.277,74 EUR. V izvedbenem načrtu se vsako leto dodajo tudi protokolarni in drugi dogodki. Na Komisiji za kulturo, ki je bila v ponedeljek, so načrt tudi pregledali in soglasno potrdili.

Podžupan Boštjan Gorenšek pove, da je Odbor za družbene dejavnosti obravnaval predlog Izvedbenega načrta kulture Občine Prevalje za leto 2022 in ga sprejme in predlaga občinskemu svetu v obravnavo in sprejem. Prav tako, ga je soglasno potrdila Komisija za kulturo.

Rafael Škufca pove, da bi moral najstarejši član odbora prevzeti nadomeščanje predsednice in ne podžupan. Župan pove, da ima svetnik Rafael Škufca prav in da se opravičuje za napako.

Župan poda točko v razpravo.

Razprave ni bilo.

Sejo zapusti ob 17.55 Bernard Pačnik.

V času glasovanja je bilo v dvorani 13 svetnikov. Glasovalo je 13 svetnikov.

Z 13 glasovi za in 0 proti je bil sprejet

**SKLEP:**

**Občinski svet Občine Prevalje sprejme Izvedbeni načrt kulture Občine Prevalje za leto 2022.**

***K tč. 12***

**Odpisi osnovnih sredstev in drobnega inventarja na dan 30.11.2021**

Sejo zapusti ob 17.56 Rafael Škufca.

Uvodno obrazložitev poda Veronika Šart, ki pove, da je župan imenoval inventurno komisijo za popis osnovnih sredstev in drobnega inventarja na dan 30.11.2021 in za popis obveznosti in terjatev na dan 31.12.2021. Komisija predlaga v odpis vsa osnovna sredstva in drobni inventar, ki so v predlogu ter nimajo sedanje vrednosti. Obveznosti in terjatev ni za odpis.

Predsednik Odbora za proračun in finance Stašo Lodrant pove, da se Odbor za proračun in finance Občine Prevalje strinja s predlogom za odpis drobnega inventarja in predlogom za odpis osnovnih sredstev na dan 30.11.2021 in ga predlaga Občinskemu svetu Občine Prevalje v nadaljnjo obravnavo.

Župan poda točko v razpravo.

Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti je bil sprejet

**SKLEP:**

**Občinski svet Občine Prevalje potrjuje predlog za odpis osnovnih sredstev in drobnega inventarja na dan 30.11.2021.**

***K tč. 13***

**Predlog Sklepa o določitvi višine finančnih sredstev za delo svetniških skupin in samostojnih svetnikov za leto 2022**

Uvodno obrazložitev poda Emilija Ivančič, ki pove, da Pravilnik o sredstvih za delo svetniških skupin in samostojnih svetnikov Občine Prevalje določa, da mora občinski svet vsako leto sprejeti sklep, s katerim določi višino finančnih sredstev za delo svetniških skupin in samostojnih svetnikov. Višina sredstev za leto 2022 znaša 14.602,08 EUR. Predlagan znesek je usklajen s planom svetniških skupin in samostojnih svetnikov za leto 2022 in s proračunom.

Predsednik Odbora za proračun in finance Stašo Lodrant pove, da se je Odbor za proračun in finance seznanil s Predlogom Sklepa o določitvi višine finančnih sredstev za delo svetniških skupin in samostojnih svetnikov za leto 2022, s katerim določi, da se za delo svetniških skupin in samostojnih svetnikov v letu 2022 nameni 14.602,08 EUR ter ga podaja Občinskemu svetu Občine Prevalje v obravnavo in sprejem.

Sklep se objavi v Uradnem glasilu slovenskih občin.

Župan poda točko v razpravo.

Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti je bil sprejet

**SKLEP:**

**Občinski svet Občine Prevalje sprejme Sklep o določitvi višine finančnih sredstev za delo svetniških skupin in samostojnih svetnikov za leto 2022, s katerim določi, da se za delo svetniških skupin in samostojnih svetnikov v letu 2022 nameni 14.602,08 EUR.**

**Sklep se objavi v Uradnem glasilu slovenskih občin.**

***K tč. 14***

**Premoženjskopravne zadeve**

**Predlog Sklepa o soglasju k sklepanju pravnih poslov izven načrtov ravnanja z nepremičnim premoženjem za leto 2022**

Uvodno obrazložitev poda Emilija Ivančič, ki pove, da 27. člen Zakona o stvarnem premoženju države in samoupravnih lokalnih skupnosti dopušča sklepanje pravnih poslov izven sprejetih načrtov ravnanja z nepremičnim premoženjem, in sicer do višine 20.000 EUR za oba načrta. To omogoča občini, da v primeru spremenjenih prostorskih potreb, ki jih ni bilo mogoče določiti ob pripravi načrta ravnanja z nepremičnim premoženjem, ali ob nepredvidenih okoliščinah na trgu, ki narekujejo hiter odziv, sklenitev pravnega posla. Občinska uprava pa mora poročati občinskemu svetu na naslednji seji od sklenitve takega posla, da se občinski svet s tem seznani.

Ivan Backovič pove, da se je Odbor za komunalne zadeve in varstvo okolja seznanil s Predlogom Sklepa, da lahko občina v letu 2022 sklepa pravne posle tudi izven sprejetih načrtov ravnanja z nepremičnim premoženjem do višine 20.000,00 EUR za vsak načrt. Občinska uprava mora o sklenitvi pravnega posla iz prejšnjega odstavka poročati občinskemu svetu najkasneje na naslednji seji po sklenitvi pravnega posla. Ta sklep stopi v veljavo naslednji dan po začetku veljave Odloka o proračunu Občine Prevalje za leto 2022.

Odbor predlaga Občinskemu svetu Občine Prevalje predlog v nadaljnjo obravnavo in sprejem.

Na sejo se vrnejo Andrej Stermec, Bernard Pačnik in Rafael Škufca, ob 18. uri.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Predlogom Sklepa, da lahko občina v letu 2022 sklepa pravne posle tudi izven sprejetih načrtov ravnanja z nepremičnim premoženjem do višine 20.000,00 EUR za vsak načrt. Občinska uprava mora o sklenitvi pravnega posla iz prejšnjega odstavka poročati občinskemu svetu najkasneje na naslednji seji po sklenitvi pravnega posla. Ta sklep stopi v veljavo naslednji dan po začetku veljave Odloka o proračunu Občine Prevalje za leto 2022. Odbor predlaga Občinskemu svetu Občine Prevalje predlog v nadaljnjo obravnavo in sprejem.

Predsednik Komisije za statut in pravna vprašanja, Aleksander Ristič, pove da je Komisija za statut in pravna vprašanja obravnavala predlog Sklepa o soglasju k sklepanju pravnih poslov izven načrtov ravnanja z nepremičnim premoženjem za leto 2022 in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP:**

**Občinski svet Občine Prevalje soglaša, da lahko občina v letu 2022 sklepa pravne posle tudi izven sprejetih načrtov ravnanja z nepremičnim premoženjem do višine 20.000 EUR za vsak načrt.**

**Občinska uprava mora o sklenitvi pravnega posla iz prejšnjega odstavka poročati občinskemu svetu najkasneje na naslednji seji po sklenitvi pravnega posla.**

**Ta sklep stopi v veljavo naslednji dan po začetku veljave Odloka o proračunu Občine Prevalje za leto 2022.**

* + - * 1. **Poročilo o ravnanju z nepremičninami izven načrtov ravnanja z nepremičnim premoženjem v Občini Prevalje za leto 2021**

Uvodno obrazložitev poda Emilija Ivančič, ki pove, da mora občinska uprava v skladu s sprejetim sklepom po sklenitvi pravnega posla izven načrtov ravnanja z nepremičnim premoženjem, o sklenjeni pogodbi izven načrta ravnanja z nepremičnim premoženjem, seznaniti občinski svet. Občina je dne 15.12.2021 sklenila prodajno pogodbo za prodajo nepremičnine parc. št. 563/4, k.o. 876 – Breznica, v izmeri 418 m2, izven Načrta razpolaganja z nepremičnim premoženjem v Občini Prevalje za leto 2021.

Predsednik Odbora za komunalne zadeve in varstvo okolja Andrej Stermec pove da se je Odbor za komunalne zadeve in varstvo okolja seznanil s sklenitvijo Prodajne pogodbe št. 478-0099/2021 za nepremičnino 563/4, k.o. 876 – Breznica izven Načrta razpolaganja z nepremičnim premoženjem v Občini Prevalje za leto 2021 in ga podaja Občinskemu svetu v seznanitev.

Predsednik Komisije za statut in pravna vprašanja Aleksander Ristič pove da se je Komisija za statut in pravna vprašanja seznanila s sklenitvijo Prodajne pogodbe št. 478-0099/2021 za nepremičnino 563/4, k.o. 876 – Breznica izven Načrta razpolaganja z nepremičnim premoženjem v Občini Prevalje za leto 2021 in ga daje občinskemu svetu v seznanitev.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti, je bil sprejet

**SKLEP:**

**Občinski svet Občine Prevalje se je seznanil s sklenitvijo Prodajne pogodbe št. 478-0099/2021 za nepremičnino 563/4, k.o. 876 – Breznica izven Načrta razpolaganja z nepremičnim premoženjem v Občini Prevalje za leto 2021.**

***K tč. 15***

**POBUDE IN VPRAŠANJA**

Bernard Pačnik povabi vse svetnike, da se peljejo na Leše in vidijo kaj se je naredilo, povsod so škarpe. Narejeno je super, zato je pohvalil in se zahvalil za opravljeno delo.

***K tč. 16***

**RAZNO**

Pod točko razno ni bilo razprave.

Seja je bila zaključena ob 18.05.

Zapisala: Župan

MATEJA VOLER dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep k tč. 4 – Izvršen na seji. Odlok se objavi v Uradnem glasilu slovenskih občin.

Sklep k tč. 5 – Izvršen na seji.

Sklep k tč. 6 – Izvršen na seji.

Sklep k tč. 7 – Izvršen na seji.

Sklep k tč. 8 – Izvršen na seji.

Sklep k tč. 9 – Izvršen na seji.

Sklep k tč. 10 – Izvršen na seji.

Sklep k tč. 11 – Izvršen na seji.

Sklep k tč. 12 – Izvršen na seji.

Sklep k tč. 13 – Izvršen na seji. Sklep se objavi v Uradnem glasilu slovenskih občin.

Sklep k tč. 14a – Izvršen na seji.

Sklep k tč. 14b – Izvršen na seji.